Eduskunta ei äänestänyt asiasta, sillä puhemies katsoi vastaehdotuksen olevan sisällöltään perustuslain vastainen.

Eduskunta hylkäsi tänään keskiviikkona kansalaisaloitteen Helsingin Malmin lentokentän ilmailutoiminnan säilyttämisestä. Asiasta ei äänestetty, sillä puhemies katsoi, että vastaehdotus on ollut sisällöltään perustuslain vastainen.

Lex Malmi kuumensi kansanedustajia ja hallitusta viime vuonna kevään kuntavaalien alla, jolloin kansalaisaloite oli eduskuntakäsittelyssä.

Valtio luopui vuoden 2016 lopussa Malmin lentokentästä. Finavian lopetettua toimintansa Malmilla sen ilmailutoimintaa on jatkanut Malmin lentokenttäyhdistys.

Helsingin kaupunki on suunnitellut alueelle 25 000 asukkaan uutta kaupunginosaa. Jos rakennussuunnitelmat toteutuisivat tässä laajuudessa, ilmailutoimintaa ei voitaisi jatkaa.

Ilmailun jatkamiseksi syntynyt kansalaisliike on pyrkinyt rajoittamaan rakennussuunnitelmia muun muassa kansalaisaloitteen ja suojelualoitteen avulla. Malmin lentokentän kohtalosta on väännetty kättä jo vuosien ajan.

Lue myös:

Malmin lentokentän säilyttämistä vaativa kansalaisaloite tyrmättiin valiokunnassa

Malmin lentokenttä ei saanut perustuslakivaliokunnan siunausta

Miten käy kiistellyn Malmin lentokentän? Nyt asia on eduskunnan käsissä